இந்த பூமி மிகவும் வண்ணமயமாக இருப்பதால்,
வாழ்க்கையில் சிறிய விஷயங்களை தவறவிடுவது எளிது.
ஆனால், சற்று கூர்ந்து கவனித்தால்...
அங்கு கண்டறியப்படாத ஒரு உலகமே உள்ளது.
இந்த உலகில் சிறிய ஹீரோக்களுக்கும்...
சிறிய வில்லன்களுக்கும்...
அசாத்திய சக்தி தேவை...
மாபெரும் முரண்பாடுகளுக்கு எதிராக வெற்றிபெறுவதற்கு அவர்களுக்கு உதவ.
ஆப்பிரிக்க சவானா.
இது பிரபலமான மிருகங்களின் நிலம்.
நம்முடைய கிரகத்தின் மிகப்பெரிய, மிகவும் கம்பீரமான...
வர்ணனையாளர் பால் ரட்
...சில விலங்குகளின் தாயகம்.
ஆனால் யானைகளின் கால்களுக்கு அடியில், ஆராயப்படாத ஒரு உலகம் இருக்கிறது.
யானைமூஞ்சுறுகளின் உலகம்.
இது எல்லா வகையான ஆச்சரியமான சிறிய புல் உண்ணிகளையும் வேட்டையினங்களையும் கொண்டது.
ஆனால் ராட்சதர்களின் தேசத்தில் சிறியதாக இருப்பது ஒருபோதும் எளிதானது அல்ல.
மந்தைகள் இந்த வழியாக செல்லும்போது, வாழ்க்கை இன்னும் கடினமானதாக மாறும்.
சவானா
யானைமூஞ்சுறு ஒரு வெள்ளெலியை விட பெரியது அல்ல.
ஆனால் மிக வேகமானது.
அதன் அளவுக்கு, அது ஒரு சிறுத்தையை விட மூன்று மடங்கு வேகமானது.
உணவுக்காக இடைவிடாத வேட்டையில் மணிக்கு 30 கிலோமீட்டர் வேகத்தில் ஓடுகிறது.
இந்த வேகமான வாழ்க்கை வாழ்வதற்கு ஒவ்வொரு நாளும் தனது உடல் எடையில்
மூன்றில் ஒரு பகுதி அளவுக்கு சாப்பிட வேண்டும்.
எனவே, வறண்ட காலங்களில் கூட, போதுமான உணவைத் தேட அதற்கு உதவ ஆயிரக்கணக்கான
சதுர மீட்டருக்கு மேல் பாதைகளின் வலையமைப்பை உருவாக்கியுள்ளது.
கண் சிமிட்டும் நேரத்தில் நாகப்பாம்பு தாக்கிவிடும்.
ஆனால் அதன் தடங்கள் அது தப்பிப்பதற்கு உதவுகின்றன.
யானைமூஞ்சுறுவின் வாழ்க்கை சுறுசுறுப்பானது... அதோடு தனிமையானது.
இந்த பெரிய சிவப்பு கோட்டையின் மன்னர்களைப் போலில்லை.
குள்ள கீரிப்பிள்ளைகள் பெரும்பாலும் வீட்டை கரையான் புற்றுகளிலேயே உருவாக்குகின்றன.
உங்கள் கையளவே இருக்கும் இவை,
எண்ணிக்கையில் வலிமையையும் கதகதப்பையும் தேடிக்கொள்கின்றன.
சவானாவில் காலைப்பொழுதுகள் வியக்கத்தக்க அளவு குளிரானவை.
தாமதமாக எழுவதெல்லாம் மிகவும் எளிதானது.
ஆனால் இன்று அப்படியில்லை.
இந்த சிறிய இருவாய்க்குருவி பசியோடு இருக்கிறது.
காலை உணவைப் பிடிக்க ஆர்வமாக இருக்கிறது.
20 கீறிபிள்ளைகளும் ஒரு குருவியும் விசித்திரமான அணியாகத் தோன்றலாம்.
ஆனால் சிறிதாக இருக்கும்போது, ஒற்றுமையாக இருப்பது பலன் தரும்.
கீரிபிள்ளை இரையை வெளியே கொண்டு வரும்.
அப்போது இருவாய்க்குருவி ஆபத்து வருகிறதா என கண்காணிக்கும்.
குள்ள கீறிபிள்ளை ஒரு பெரிய பகுதியில் ரோந்து செல்லும்,
சுமார் 50 கால்பந்து மைதானங்கள் அளவிலான பகுதியை,
வழியில் தங்கள் பிரதேசத்தை குறித்தவாறே.
அதிக உயரத்தில் வாசனையை குறிப்பதால், அவை பெரியதாக மற்றவைகளுக்குத் தோன்றும்.
வறண்ட காலங்களில் கூட, அவர்களது பிரதேசம் அவர்களுக்கு தேவையான உணவை வழங்குகிறது.
அவை ஆப்பிரிக்காவின் மிகச்சிறிய மாமிச உண்ணியாக இருக்கலாம்,
ஆனால் அவர்கள் பெரிய மிருகத்தை வேட்டையாட பயப்படுவதில்லை.
ஒரு விஷ பாபூன் சிலந்தி.
ஒவ்வொரு வாய்ப்பையும் பயன்படுத்துவதன் மூலம்,
இந்த உறுதியான அணி மிகக் கடுமையான காலங்களில் கூட உயிர்வாழ முடியும்.
ஆனால் மழை வரும்போது எல்லாம் மாறுகிறது.
வீடற்ற ஒரு வாழ்க்கை கொஞ்ச பாதுகாப்பையே வழங்குகிறது.
ஆனால் கீறிபிள்ளை பாதுகாப்பாகவும் கதகதப்பாகவும் இருக்கும்.
அவை தங்கள் வீட்டை சரியாக தேர்வு செய்திருக்கின்றன.
கரையான் புற்றுகள் மோசமான வானிலையில் சிறந்த பாதுகாப்பை வழங்குகின்றன.
உமிழ்நீரையும் மண்ணையும் கலந்து,
இந்த பூச்சிகள் கான்கிரீட் போன்ற உறுதியான கோட்டைகளை உருவாக்குகின்றன...
ஒரு யானை அளவுக்கு பெரிதாக.
மழையைத் தொடர்ந்து, பெரிய விலங்குகள் வரத் தொடங்குகின்றன.
முதலில் இந்த நிலப்பரப்பில் தாக்கத்தை ஏற்படுத்துவது யானைகள் தான்.
ஐந்து டன் கால்தடம்...
அனைத்து வகையான சிறிய உயிரினங்களைக் கொண்ட ஒரு நீர் உலகை உருவாக்குகிறது.
கிரகத்தின் மிகப் பழமையான ஒன்றையும் உள்ளடக்கியவாறே.
டைனோசர்களின் கால்தடங்களால் இது போன்ற சிறிய குளங்கள்
உருவான காலத்தில் இருந்தே தலைப்பிரட்டைகள் வசித்து வருகின்றன.
மழை பெய்த சில நாட்களில், முழு சவானாவும் பச்சைப்பசேல் என ஆகிறது.
விலங்குகள் அதை சாப்பிடத் தொடங்கும் போது...
இது மாபெரும் விளைவுகளை ஏற்படுத்துகிறது.
யானைமூஞ்சுறு இதை நகர்த்துவதற்கு வழியே இல்லை.
ஆனால் உதவி வந்துவிட்டது.
சாணமிடப்பட்ட சில நொடிகளில் சாண வண்டுகள் வந்துவிடுகின்றன...
போட்டி வருவதற்கு முன் ஒரு பங்கை
பெற்றுவிடுவோம் என்ற நம்பிக்கையில்.
இந்த பந்து மிகவும் விலைமதிப்பற்றது.
அதன் உணவும், ஒரு துணையை வெல்வதற்கான நம்பிக்கைகள் அனைத்தும் அதில் உள்ளன.
இந்த சிறிய உலகில், ஒரு அடிக்கூட ஒரு பின்னடைவாக இருக்கலாம்.
ஆனால் நெரிசலில் மிதிபடுதல் என்பது ஒரு பேரழிவாக இருக்கலாம்.
ஒரு மில்லியனுக்கும் அதிகமான காட்டுமானும் வரிக்குதிரையும் இடம் பெயர்கிறது.
புதிய புல் கிடைப்பது உறுதி என்ற நம்பிக்கை... இங்கே வரச் செய்கிறது.
கிரீடம் உடைய ஆட்காட்டி குருவிகள் சவானாவில் திறந்தவெளியில் கூடு கட்டுகின்றன.
இந்த குருவியின் புதிய முட்டைகள் மிதிக்கப்படும் அபாயத்தில் உள்ளன.
கணுக்கால் உயரமே இருந்தாலும்,
ஒரு காட்டு மானை எதிர்க்க அது பயப்படவில்லை.
ஆனால் காட்டுமானின் ஒரு மந்தை என்பது தடுத்து நிறுத்த முடியாதது.
ஆச்சரியப்படும் விதமாக, எந்த முட்டையும் உடையவில்லை,
ஆனால் குஞ்சு பொரிப்பதற்கு இன்னும் ஒரு மாதம் ஆகும்.
யானைமூஞ்சுறுவின் தடங்கள் அதிகமாக பாதிக்கப்பட்டிருக்கின்றன.
கொஞ்சம் நெடுஞ்சாலை பராமரிப்பு செய்வதற்கான நேரம் இது.
மீண்டும் வேகமான பாதையில்.
மந்தைகள் புற்களை மேயும்போது, ஒட்டகச்சிவிங்கி மரத்தைப் பார்க்கிறது.
அகாசியாக்கள் புதிய இலைகளைத் துளிர்த்திருக்கின்றன.
நீண்ட முட்களால் பாதுகாக்கப்படுகிறது.
அரை மீட்டர் நீளமுள்ள நாக்குக்கு எதிராக அவை அவ்வளவு பயனில்லை.
ஆனால் மரம் இரண்டாம் நிலை பாதுகாப்பைக் கொண்டுள்ளது.
அகாசியா எறும்புகளின் இராணுவம் மீட்புக்குத் திரண்டு வருகிறது.
தாடைகளில் ஒட்டிக்கொண்டு ஒட்டகச்சிவிங்கியை தாக்கும்.
இறுதியாக அது அங்கிருந்து நகரும் வரை.
அகாசியா தனது விசுவாசமான இராணும் தங்க சிறப்பு வீங்கிய முட்களை வளர்க்கிறது.
அதோடு அவற்றுக்கு உணவாக எறும்பு அளவிலான தேன் நிரப்பப்பட்ட பழங்களையும்.
ஒன்றாக வேலை செய்வதன் மூலம், இந்த சிறிய உயிரினங்கள் ராட்சதர்களை எதிர்க்க முடியும்.
ஆனால் சில நேரங்களில், ஓடுவது நல்லது.
கூரான, குத்தும் கொம்புகள்,
150 கிலோ எடை...
ஒரு காட்டுப்பன்றி கம்பீரமானது.
அது எதற்காக வருகிறது என்று கீரிப்பிள்ளைக்கு தெரியும்.
கொஞ்சம் அன்புக்காக.
தைரியமான கீரிப்பிள்ளைக்கு சுவையான ஒட்டுண்ணி கிடைக்கும்.
மற்றவர்களும் சேரும்போது, காட்டுப்பன்றி ஒட்டுண்ணி இல்லாது இருக்கும்.
விரைவில், அதிகமான வாடிக்கையாளர்கள் கீரிப்பிள்ளை ஸ்பாவில் நுழைகிறார்கள்.
திரும்பி வரும் வாடிக்கையாளர்களையும் இது தங்கள் பிரதேசமாகக் குறிக்கிறது.
சிறிய மற்றும் புத்திசாலித்தனமான இவை
பெரிய விலங்குகளுடன் தங்களுக்கு பலனளிக்கும் உறவுகளை உருவாக்குகின்றன.
ஆக்ஸ்பெக்கர்கள் மிக உயர்ந்த பரிசுகளை அடையலாம்.
ஒட்டுண்ணிகளை பிடிக்க அவற்றின் கூர்மையான அலகுகளைப் பயன்படுத்துகின்றன.
ஒரு விலங்கிற்கு போதுமானதாக இருக்கும்போது, அடுத்தவற்றிற்கு செல்கின்றன.
ஆக்ஸ்பெக்கர்கள் தங்கள் எல்லா உணவையும் கால்களிலேயே பெறுகின்றன.
கொஞ்சம் புத்திகூர்மையோடு அருவருப்படையாமல் இருந்தால்,
சிறிய விலங்குகள் புலம்பெயர்தலை அதிகம் பயன்படுத்திக்கொள்கின்றன.
ஆனால் பின்தொடர்ந்து வரும் வேட்டையாடுபவை ஒரு சவாலாக இருக்கக்கூடும்.
ஆட்காட்டி குருவியின் முட்டைகள் இப்போது குஞ்சு பொரித்துவிட்டன.
அதன் குஞ்சு இன்னும் அந்த சூழலுக்கு பழகி வருகிறது...
...இத்தகைய ஆபத்தான உலகில்.
குள்ளநரிகள் சந்தர்ப்பவாத வேட்டைக்காரர்கள்.
விலங்கு எவ்வளவு சிறிதாக உள்ளதோ,
கொல்வது அவ்வளவு எளிது.
ஒரு துணிச்சலான செயல்.
துணிச்சலான தாய் தனது குஞ்சின் மீதிருக்கும் கவனத்தை தன் பக்கம் திருப்புவதற்கு...
தன்னால் முடிந்த அனைத்தையும் செய்கிறது
அது நகராத வரை, அது கிட்டத்தட்ட கண்ணுக்கு தெரியாது.
ஆனால் எறும்பு கடிப்பதை புறக்கணிப்பது கடினம்.
அம்மா ஒரு திசைதிருப்பலை உருவாக்குகிறது.
குள்ளநரியை திசைதிருப்புவதற்கு போதுமான அளவு.
ஆனால் இடப்பெயர்வு முடியும் வரை அது தனது
குஞ்சைப் பாதுகாத்துக்கொண்டே இருக்க வேண்டும்.
பூச்சிகளின் ஒரு சிறிய இடப்பெயர்வு எல்லா இடங்களிலும்
மந்தைகளைப் பின்தொடர்கின்றன.
ஈக்களின் திரள் பெரிய விலங்குகளுக்கு எரிச்சலூட்டுகிறது.
ஆனால் இந்த சிறிய உலகில், இது ஒரு பறக்கும் விருந்து.
மந்தைகளிலிருந்து விலகி, பாறையின் வெளிப்புறங்களில் தனிமைப்படுத்தப்பட்டு,
அகாமா பல்லிகள் உணவு தங்களிடம் வரும் வரை காத்திருக்கின்றன.
பெரும்பாலான நேரங்களில், அது வெற்றிகரமாக அமைவதில்லை.
எனவே, ஒரு பெரிய வாய்ப்பு தங்களுக்கு கிடைக்கும்போது...
அவை அதைப் பயன்படுத்திக்கொள்ள வேண்டும்.
பகல் பொழுதின் வெப்பத்தில் ஓய்வெடுக்க சிங்கங்கள் இங்கு வருகின்றன.
அவற்றுடன் ஈக்களும் வருகின்றன.
நிறைய.
அதிர்ஷ்டம், துணிச்சலானவர்களுக்கே சாதகமானது.
ஆனால் தூங்கும் சிங்கத்தை எழுப்பாமல் இருப்பது நல்லது.
நேரடி இல்லாமல் வேறு அணுகுமுறை இருக்கலாம்.
சிறிதாக இருப்பது எவ்வளவு நல்ல விஷயம் என்பது ஆச்சரியமாக இருக்கிறது.
ஆனால் ஆபத்தான செயலில் ஈடுபடும்போது...
அதிர்ஷ்டத்தை அதிகம் நம்பகூடாது.
நிலம் காய்ந்தவுடன், மந்தைகள் நகர்கின்றன.
அவை போவதைக் கண்டு சிலர் வருத்தப்பட மாட்டார்கள்.
அமைதி திரும்புகிறது.
யானைமூஞ்சுறு மீண்டும் அந்த இடத்தை சுதந்திரமாக சுற்றலாம்.
அதிவேகமாக பூச்சிகளை வேட்டையாடலாம்...
அதற்கு தடைகள் எதுவும் இல்லை.
பருவங்கள் மாறும்போது...
புதிய சவால்கள் தோன்றுகின்றன.
உலர்ந்த யானையின் கால்தடம் உண்மையில் செல்லும் பாதையின் முடிவாக இருக்கலாம்.
ஆனால் இந்த சிறிய வண்டு வலுவானது.
தனது எடையை விட பத்து மடங்கு எடையை அதனால் தூக்க முடியும்.
இப்போது மந்தைகளும் போய்விட்டதால், அதனால் இந்த பந்தை இழக்க முடியாது.
அதன் கடுமையான முயற்சி பலனளித்தது.
தனது பொக்கிஷமான உடைமையைப் பகிர்ந்து கொள்ளவும் அதன் துணையாகவும்...
இருக்க தயாரான ஒரு பெண் வண்டு.
கீரிப்பிள்ளைக்கும் வாழ்க்கை இனிமையாகிறது.
குறைந்தபட்சம், பெரும்பாலான நேரங்களில்.
ஒரு நாகப்பாம்புக்கு ஒரு தனி கீரிப்பிள்ளை எளிதில் பலியாகக்கூடும்.
ஆனால் அவை ஒன்றாக நிற்கும்போது...
இந்த சிறிய கும்பல் வெல்ல முடியாதது.
இப்போது அவர்களுக்கு புதிய ஆட்கள் கிடைத்திருக்கிறார்கள்.
இப்போது ஒரு மாதமே ஆகிறது,
ஆனால் இன்னும் மூன்று மாதங்களில்,
அவை அணியின் தீவிர உறுப்பினர்களாக இருப்பார்கள்.
பூமியில் மிகப்பெரிய இடப்பெயர்வுக்கு எதிராக கூட,
சிறிய ஹீரோக்கள் வெறுமனே பிழைக்கவில்லை, அவர்கள் செழித்து வளர்கின்றன.
சவானா மிகவும் பிரபல மிருகங்களின் நிலம்.
ஆனால் உண்மையில்,
இதைப்பற்றிய மிகச் சிறந்த கதைகளுள் சில... மிகச்சிறியவை.
வசன தமிழாக்கம் அருண்குமார்